Všeobecné podmienky a pravidlá „**VIANOČNEJ súťaže**“ uverejnenej v katalógu Knižný klub Fragment a KMČ Albatros

1. **Usporiadateľ súťaže**

Usporiadateľom súťaže je spoločnosť **Albatros Media Slovakia s.r.o.,** so sídlom Mickiewiczova 9, 811 07 Bratislava - Staré Mesto, IČO: 46106596, DIČ: 2023240274, IČ DPH:SK2023240274, zapísaná v Obchodnom registri Okresného súdu Bratislava 1, Oddiel: Sro, Vložka číslo: 71824/B (ďalej len „Usporiadateľ“).

1. **Trvanie súťaže**

Súťaž je časovo limitovaná a prebieha od 1.11.2019 do **10.12.2019** vrátane; do súťaže budú zaradené tie príspevky, ktoré budú doručené na adresu Usporiadateľa do 10.12.2019. Usporiadateľ súťaže si vyhradzuje právo konečného rozhodnutia súvisiaceho s trvaním a konaním súťaže.

1. **Účasť v súťaži**
2. Účastníkom súťaže sa na účely týchto pravidiel rozumie každá fyzická osoba s doručovacou adresou na území Slovenskej republiky ( ďalej len „Súťažiaci“). Osoby mladšie ako 18 rokov musia mať na účasť v súťaži súhlas zákonného zástupcu alebo sa musia súťaže zúčastniť prostredníctvom zákonného zástupcu.
3. Z účasti v súťaži sú vylúčení zamestnanci Usporiadateľa, blízke osoby zamestnancov Usporiadateľa, zamestnanci a blízke osoby zamestnancov majetkovo alebo personálne prepojených osôb s Usporiadateľom a s reklamnými a promotion agentúrami, ktoré vykonávajú činnosti súvisiace so zabezpečením súťaže, pričom za blízke osoby sa pre účely súťaže považujú osoby uvedené v § 116 zákona č. 40/1964 Zb. Občianskeho zákonníka v znení neskorších predpisov a osoby, ktoré s týmito osobami žijú v spoločnej domácnosti (§ 115 zákona č. 40/1964 Zb. Občianskeho zákonníka v znení neskorších predpisov).
4. Účasťou v súťaži vyjadruje Súťažiaci svoj súhlas s pravidlami súťaže a zaväzuje sa ich plne dodržiavať.
5. **Podmienky súťaže**
6. Súťaž prebieha od 1.11.2019 do 10.12.2019 vrátane. Do súťaže budú zaradené tie príspevky, ktoré budú **doručené na adresu Usporiadateľa do 10.12.2019.**
7. Do súťaže sa Súťažiaci zapojí tak, že v dobe konania súťaže pošle svoju krátku poviedku alebo kresbu s témou „***Prečo máme tak radi Vianoce“*** spolu so svojím menom, priezviskom a korešpondenčnou adresou na adresu sídla Usporiadateľa. Zaslaním poviedky alebo kresby spolu s kontaktnými údajmi bude Súťažiaci zaradený do súťaže.
8. Každý Súťažiaci sa môže súťaže zúčastniť len raz. V prípade, že sa zapojí viackrát, bude zo súťaže vylúčený.
9. Poviedka alebo kresba Súťažiaceho nesmie zobrazovať hanlivé, urážlivé, nevhodné, diskriminačné znázornenia, obrazy alebo objekty či slovné vyjadrenia. Kresba s iným motívom než je uvedený v bode 4.1, obsahujúca uvedené obrazy, objekty alebo slovné spojenia nebude do súťaže zaradená.
10. **Určenie výhercu a podmienky získania výhier**

K zaslaným prácam zasadne odborná porota, ktorá vyberie 3 výhercov z každej kategórie.

1. Kategória = Poviedkár
2. Kategória = Kreslič

Odbornú porotu v kategórii „Poviedkár“ tvorí zástupca redakcie vydavateľstva, zástupca marketingového oddelenia vydavateľstva a spisovateľka Diana Mašlejová.

Odbornou porotou v kategórii „Kreslič“ je zástupca redakcie vydavateľstva, zástupca marketingového oddelenia vydavateľstva a ilustrátor Adrián Macho.

Výhercami súťaže sa stanú **3 + 3 odbornou porotou zodpovedne vybraní súťažiaci**, ktorí splnili podmienky súťaže.

Odborná porota **do 16. 12. vyhlási výhercov** z každej kategórie. Výsledky budú uverejnené na [www.kmc.sk](http://www.kmc.sk) a na FB KMČ Albatros a FB Knižný klub Fragment.

1. **Výhra a jej prevzatie**
2. Každý z výhercov vyhráva **2 knihy z produkcie Usporiadateľa a vianočné prekvapenie**. Výhercovi súťaže bude výhra priamo zaslaná na ním uvedenú korešpondenčnú adresu. Usporiadateľ si vyhradzuje právo uverejniť výhercov na jeho internetových stránkach [www.kmc.sk](http://www.kmc.sk). V prípade, že si výherca výhru neprevezme alebo v požadovanej lehote nevyzdvihne na pošte, jeho nárok na výhru zaniká a nemá nárok na finančnú kompenzáciu.
3. Výhra v tejto súťaži je jednoznačne definovaná. Výherca si nemôže nárokovať inú výhru než tú, ktorú do tejto súťaže usporiadateľ poskytol, taktiež inú formu plnenia než tú, ktorá mu bola Usporiadateľom pridelená, a ktorá náleží konkrétnej výhre. Výherca nemá právny nárok na výmenu výhry alebo výplatu jej hodnoty formou peňažnej alebo akejkoľvek inej kompenzácie. Súťažiaci berie na vedomie, že výhry zo stávok a hier nie je možné podľa platných právnych predpisov vymáhať súdnou cestou.
4. **Dane**

Súťaž je organizovaná ako propagačná súťaž v zmysle § 4 ods. 6 zákona č. 30/2019 Z. z. o hazardných hrách v platnom znení a nie je hazardnou hrou, resp. ako reklamná súťaž v zmysle § 9 ods. 2) písm. m) zákona č. 595/2003 Z. z. o dani z príjmov, ktorej výhra (peňažná i nepeňažná) je až do výšky 350,00 EUR oslobodená od dane.

1. **Súhlas so spracovaním osobných údajov**
2. Účasťou v súťaži udeľujete usporiadateľovi v zmysle zákona č. 18/2018 Z.z. o ochrane osobných údajov (ďalej len „Zákon“) svoj súhlas so spracovaním osobných údajov v rozsahu:
* Meno a priezvisko
* Adresa
* Informácie o základnej škole (názov, adresa, trieda)

a to za účelom komunikácie a poskytnutia výhry v súťaži a propagačné účely usporiadateľa, t.j. zverejnenia na internetových stránkach Usporiadateľa.

Spracovanie osobných údajov je vykonávané nami ako Usporiadateľom súťaže. Osobné údaje však pre našu spoločnosť môžu spracovávať iní sprostredkovatelia - poskytovatelia spracovateľských softvérov, služieb a aplikácií, s ktorými naša spoločnosť spolupracuje a má s nimi uzatvorené zmluvy o spracovaní osobných údajov.

1. S vyššie uvedeným spracúvaním udeľujete svoj výslovný súhlas. Poskytnutie osobných údajov je dobrovoľné. Súhlas môžete vziať kedykoľvek späť, a to napríklad zaslaním emailu na e-mailovú adresu: gdpr@albatrosmedia.sk alebo listu na adresu sídla Usporiadateľa.
2. Vaše osobné údaje **spracovávame po celú dobu trvania súťaže a následne 5 rokov od skončenia súťaže**, prípadne do odvolania súhlasu.
3. Podľa Zákona má **Súťažiaci súťaže právo**:
* vziať súhlas kedykoľvek späť;
* požadovať od nás informácie o osobných údajoch, ktoré o Vás spracúvame;
* požadovať kópiu spracúvaných osobných údajov;
* vyžiadať si u nás prístup k týmto údajom a nechať ich aktualizovať nebo opraviť, poprípade požadovať obmedzenie spracúvania;
* požadovať od nás výmaz Vašich osobných údajov;
* na prenositeľnosť údajov;
* namietať voči spracúvaniu osobných údajov;
* v prípade pochybností o zákonnom spracúvaní osobných údajov podať sťažnosť na Úrade na ochranu osobných údajov Slovenskej republiky.
1. **Prehlásenia Súťažiaceho**

Súťažiaci prehlasuje, že sa s týmito všeobecnými podmienkami súťaže oboznámil a v celom rozsahu s nimi súhlasí a zaväzuje sa ich dodržiavať.

1. **Zmeny súťažných podmienok**

Zmenu pravidiel a podmienok súťaže Usporiadateľ zverejní na internetovej stránke www.kmc.sk. Usporiadateľ nezodpovedá za žiadne škody vzniknuté v súvislosti s nesprávnymi údajmi poskytnutými Súťažiacimi v súvislosti s neuplatnením, resp. nevyužitím výhry.

1. **Osobitné ustanovenia**

Usporiadateľ súťaže si vyhradzuje právo rozhodovať o všetkých otázkach týkajúcich sa tejto súťaže podľa vlastného uváženia. V prípade akéhokoľvek sporu týkajúceho sa súťaže, bude rozhodnutie usporiadateľa súťaže konečné a záväzné. Ak sa Usporiadateľ súťaže dozvie, že výherca na účely súťaže poskytol nepravdivé údaje alebo informácie, Usporiadateľ súťaže bude oprávnený vylúčiť takéhoto výhercu zo súťaže, pričom jeho nárok na výhru tým zaniká. Usporiadateľ súťaže si vyhradzuje právo rozhodovať o všetkých otázkach týkajúcich sa tejto súťaže podľa vlastného uváženia a vyhradzuje si tiež právo z dôvodov hodných osobitného zreteľa kedykoľvek obmedziť, odložiť, prerušiť, zmeniť alebo zrušiť spotrebiteľskú súťaž alebo jej pravidlá a výhru neudeliť.

V Bratislave dňa 30.10.2019